**Template de lucru pentru completarea cererii de finanțare din formularul online pentru proiecte sportive**

* **Proiectul sportiv este încadrat la unul din programele naționale sportive, de utilitate publică:**

*(În programul de promovare a sportului de performanță*

*În programul “Sportul pentru toți”)*

* **Titlul proiectului**:

*Formulați o denumire succintă, clară, elocventă; aceasta va fi enunțată în toate comunicările publice.*

* **Sumar** (max. 500 de cuvinte):

*Descrieți succint proiectul, grupurile țintă cărora li se adresează și rezultatele vizate, evidențiind elementele particulare care îl definesc, care îl disting în domeniul sportiv și prin care se aduce plusvaloare municipiului și comunităților. Sumarul proiectului va fi comunicat public și va putea fi folosit pentru materialele promoționale realizate.*

* **Perioada de implementare** (max. 300 de cuvinte):

*Menționați intervalul calendaristic estimat pentru implementare, precum și datele estimative pentru evenimentele deschise publicului și locațiile propuse. Aceste date trebuie să coincidă cu cele din “Anexa 1.2 Tabelul de activități și costuri estimate”*

* **Valoarea totală a proiectului, în lei:**

*(Valoarea totală a proiectului este suma valorii finanțării nerambursabile solicitate și a valorii co-finanțării, din surse proprii și/sau atrase. Valoarea totală cuprinde cheltuielile eligibile necesare.)*

* Valoarea finanțării nerambursabile solicitate, în lei:
* Valoarea co-finanțării din surse proprii și/sau atrase, în lei:
* Procentul co-finanțării din surse proprii și/sau atrase (de ex.: 25,5%)
* **Scop și obiective** (max. 1500 de cuvinte):

*(Stabiliți scopul general al proiectului. Apoi, definiți S.M.A.R.T. obiectivele specifice ale proiectului. Evidențiați modul în care proiectul se încadrează fie în programul de promovare a sportului de performanță, fie în programul “Sportul pentru toți”.)*

* **Abordări în relație cu oamenii – cetățeni, public, voluntari, profesioniști** (max. 1000 de cuvinte):

*(Descrieți modurile în care veți facilita accesul și participarea la activități sportive a tinerilor, a sportivilor profesioniști, a cetățenilor. Descrieți cum veți atrage noi sportivi sau cum veți dezvolta noi categorii de public. Cum veți integra în proiect activități de sport, educație sau de dezvoltare a domeniului vostru? Pentru sportul de performanță, descrieți necesitatea și relația sportului pe care-l promovați cu publicul, moduri de promovare a performanței în sporturi individuale sau de echipă și a reprezentării Municipiului Timișoara pe plan național / internațional. Pentru Sportul pentru toți descrieți cum ați gândit activitățile pentru participanți prin sporturi individuale/de echipă/de masă sau jocuri sportive)*

* **Grup țintă. Beneficiari direcți și indirecți** (max. 1000 de cuvinte):

*(Definiți calitativ și cantitativ grupul țintă, beneficiarii direcți și indirecți ai proiectului. Câți oameni vor fi implicați? Care este structura pentru copii și juniori, cetățeni, sportivi de performanță sau persoane cu cerințe speciale în conformitate cu regulamentele federațiilor sportive naționale sau cu calendarele competiționale ale federațiilor)*

* **Activități (max. 2000 de cuvinte):**

*(Descrieți activitățile proiectului, în secvențialitatea lor logică, menționând pentru fiecare în parte perioada și locul/locurile în care se desfășoară, oamenii/profesioniștii implicați și rolurile aferente.*

*Aceste activități trebuie să corespundă celor pe care le completați în graficul din “Anexa 1.2 - Tabel activități sportive și costuri estimate” și pe care îl încărcați pe pagina următoare alături de celelalte documente)*

* **Rezultate urmărite** (max. 1000 de cuvinte):

*(Sintetizați rezultatele calitative și cantitative ale proiectului, în corelație cu obiectivele și activitățile propuse. Gradul de realizare a activităților și rezultatelor aferente reflectă gradul de îndeplinire a obiectivelor proiectului și implicit eficacitatea utilizării finanțării nerambursabile.)*

* **Comunicare, promovare, diseminare** (max. 500 de cuvinte):

*(Descrieți succint metodele și canalele de promovare și vizibilitate ale proiectului, în ce măsură proiectul vizează rezultate de impact în comunitatea locală? Gradul de atragere a spectatorilor/cetățenilor la acțiunile sportive. Cum veți documenta și promova activitățile online/în presă?)*

* **Echipa de implementare** (max. 1000 de cuvinte):

*(Prezentați succint experiența proprie - organizațională și/sau a coordonatorului de proiect - în implementarea de proiecte similare. Descrieți rolurile din echipa de implementare, cu menționarea competențelor și experiențelor necesare fiecărui rol. Ex: antrenori, sportivi, specialiști comunicare, designer, contabil, sau alți membrii ai echipei)*

* **Parteneriate** (max. 500 de cuvinte):

*(Prezentați parteneriatele, menționând pentru fiecare, expertiza și responsabilitățile asumate în proiect.)*

* **Sustenabilitate** (max. 500 de cuvinte):

*(Prezentați posibilitățile de continuare/repetare a proiectului după terminarea finanțării nerambursabile; descrieți tradiția sau durabilitatea sportului ca activitate socială în Timișoara și cum contribuiți la incubarea de noi sportivi de performanță sau la încurajarea cetățenilor de a face mișcare.)*

* **Contribuția la revitalizarea și/sau creșterea calității vieții** (max. 500 de cuvinte):

*(Descrieți impactul estimat, ca efecte produse pentru cetățeni sau pentru oraș, sau în cartiere / zone specifice și pentru categorii de public adresate prin i). incluziunea și coeziunea socială, ii). conștientizarea și responsabilizarea față de sănătate, mișcare, performanță, recorduri și victorii, iii). susținerea dezvoltării vieții sociale din Timișoara prin activități participative de sport, ș.a. Identificați și cuantificați indicatori de impact din aceste puncte de vedere.)*

* **Alte mențiuni relevante** (max.1000 de cuvinte):

*(OPȚIONAL: Enumerați alte informații pe care le considerați relevante pentru proiect.)*